As grys die verkeerde kleur is… – Bali Drome
Terug na my stoepie…
Net soms is ons soveel meer kwesbaar as ander tye. Het woorde die vermoë om die binnemens te laat tuimel.
Dit is dan wat jy, jy wat jou eie skoene mee loop, moet gaan sit en luister. Die woorde ‘uitluister’ en deur jou eie filter sisteem laat hardloop. Want die een oorkant jou kan nie.
Jy sien die mooie mens, en jy ken haar menswees wêreld. Julle het al saam gedans op jou malkop Abba partytjie. Saam op kerkkampe jul papiersakkies vol ‘sukkel’ by die voet van ñ houtkruis neer gesit. Saam gehuil as haar seuns die wille ding doen, en saam gespog oor haar talent met huweliks onthale reël.
So as sy opgekerf by jou opdaag, dan vat jy haar ‘angs’, en jy help. Jy vat die yskoue-vuur- woorde wat die anderhelfde deur sy prokureur oor haar ‘uitbraak’, en jy vee dit skoon. Bied dit terug in oorspronklike vorm.
As net woorde wat uit ñ seergemaakte siel kom en wil verteer.
Grys word wit of swart. En jy sit tot sy die kleure raakvat.
Eers dan stap julle saam kar toe, en groet.
Author travel460Posted on Januarie 18, 2017 Januarie 18, 2017
14 thoughts on “As grys die verkeerde kleur is…”
Januarie 18, 2017 om 10:47 vm
Dit is ‘n rare gawe om met ‘n flenters siel te kan kommunikeer. Dis net mense wat met sage oë na die wêreld kyk wat dit kan doen, en daar is nie meer baie van hulle nie. Jy is een.
Januarie 18, 2017 om 10:52 vm
Dit is ñ spesiale kompliment, dankie Korrelkop.
Januarie 18, 2017 om 10:50 vm
Die wereld is maar op die beste van tye ‘n seer onbetroubare plek, veral as die een wat jy nog vir altyd liefgehad het, skielik vergeet het dat julle op ‘n stadium ‘n eie liefdestaal gepraat het, wat nou niks meer beteken nie.
Dank die Vader vir ‘n houtkruis want as die plek ons eindbestemming sou wees, sou ek maar ‘n baie ontnugterde en verbitterde mens gewees het.
Januarie 18, 2017 om 10:53 vm
Januarie 18, 2017 om 11:15 vm
Sy is geseënd met so vriendin soos jy. Sterkte
Januarie 18, 2017 om 11:28 vm
Ai . . . Ek bring nou-nou n vetmaak sjokolade vir jou winkel toe, my vrou. Ek weet die tipe dag tap jou fisises en geestelik. Lu
Januarie 18, 2017 om 11:31 vm
Januarie 18, 2017 om 5:06 nm
Baie dankie dat jy so goeie vriendin is Ons het almal so een nodig
Januarie 18, 2017 om 5:35 nm
En soos ek al vir jou ook gesê het, ek waardeer jou blok, jy laat my glimlag, en dit is my ‘drug of choice’. O ja. En rooiwyn, soos Dorie sal sê.😘
Januarie 19, 2017 om 5:11 nm
*fluister* Wie is Dorie?
Januarie 19, 2017 om 5:37 nm
Finding Nemo, is die heel mooiste animasie fliek. Daarin is ń bekende vis karaktertjie, Dorie. Sy ly aan die siekte waar mens binne sekondes vergeet wat sy nounet gesê het. Sy is skreeusnaaks. Gaan kyk op internet. Sy sal bv oomblikke vantevore sê sy gaan nooit weer drink nie, net om die volgende oomblik ń verlore bottel wyn op die bodem van die see raak te sien…en die babelas totaal te vergeet.
Januarie 20, 2017 om 5:17 nm
Oooooooo daardie Dorie!
Januarie 19, 2017 om 8:55 vm
Ek glo sy waardeer jou. Sterkte.
Marinda Strydom sê:
Januarie 19, 2017 om 12:35 nm
Sjoe, laat mens dink…..jy skryf dit so mooi!
Vorige Previous post: As mens vyf is, en boonop ñ seuntjie…
Volgende Next post: Om terug te kyk…